આ અંગે પ્રાપ્ત વિગતે અનુસાર જામનગર પંથકની એક મુસ્લિમ યુવતિનું અપહરણ થવા પામ્યું હતુ જે અંગે તંત્ર દ્વારા યેનકેન પ્રકારે ઢીલીનીતી અપનાવાતી હોવાનાં આક્ષેપ સાથે જુનાગઢનાં રહીશ અને મુસ્લિમ એકતા મંચનાં ઈમ્તીયાઝ પઠાણે જામનગર પોલીસ વડા સમક્ષ આરોપીઓની નામ જોગ ફરીયાદ કરી હતી અને આ બાબતે પોલીસ દ્વારા તપાસનો ધમધમાટ શરૂ થતા આ ફરીયાદ પાછી ખેંચી લેવા ઈમ્તીયાઝ પઠાણને ફોન ઉપર ધમકી આપવાનું શરૂ થતા ઈમ્તીયાઝ પઠાણે જુનાગઢ જીલ્લા પોલીસ વડાને રૂબરૂ મળી રજુઆત કરતા જુનાગઢ પોલીસે ધમકી અંગે ઝીણવટ ભરી તપાસ હાથ ધરી છે.